Bukit Kepong (filem)

Bukit Kepong merupakan sebuah filem aksi perang Malaysia 1981 yang diarahkan oleh Jins Shamsuddin dan dibintangi oleh dirinya sendiri, A. Rahim dan Hussein Abu Hassan. Filem ini berdasarkan kisah sebenar Serangan komunis di Bukit Kepong. Filem ini memenangi lapan anugerah dalam Festival Filem Malaysia ke-3, temasuk Filem Terbaik. Filem ini telah ditayangkan kepada umum pada tahun 1982. Filem ini merupakan filem termahal dalam dekad 80-an dengan kos pembuatan sebanyak RM1.3 juta.

Filem ini kemudiannya telah disunting semula oleh United Studios (syarikat pengedar dan pemasaran di bawah KRU International), yang melabur dalam pemulihan dan peningkatan HD dengan kos berjumlah RM100,000. Kerja teknikal sebenar dilakukan oleh Prodigital Lab (milik KRU Malaysia).

Ringkasan 
Cerita perjuangan pasukan polis dan masyarakat tempatan di Bukit Kepong, Johor melawan komunis pada tahun 1950. Kemuncak pertempuran berlaku pada 23 Februari di Balai Polis Bukit Kepong yang mempunyai 18 orang anggota. Filem ini menggambarkan semangat waja yang ditunjukkan oleh pasukan polis, walaupun mereka diserang oleh 180 orang pengganas komunis, tetapi mereka tetap berjuang hingga ke titisan darah yang terakhir untuk mempertahankan negara.

Pelakon 

 Jins Shamsuddin sebagai Sarjan 3493 Jamil Bin Mohd Shah
 A. Rahim sebagai Lans Koperal 7168 Jidin Bin Omar
 Hussein Abu Hassan sebagai MM 10533 Osman Yusoff
 Yusof Haslam sebagai MM 8600 Jaafar Bin Hassan
 Dali Abdullah sebagai MM 7493 Mohamad Bin Jaafar
 Shamsudin Baslah sebagai MM 7862 Abdul Kadir Bin Jusoff
 JA Halim sebagai MM/T 3475 Mohd Tap Bin Lazim
 Hisham Ihsan sebagai Penghulu Ali
 Mohd Noor Bon sebagai A/P 1925 Ali Akob Bin Othman
 Harun Ibrahim sebagai A/P 2130 Samad Bin Yatim
 Jamaliah Arshad sebagai Mariam
 Edah Ahmad sebagai Saadiah
 Suhaina Yahya sebagai Fatimah 
 Ayu Rahman sebagai Pon
 Normah Alim sebagai Arfah
 Noraini Talib sebagai Fatimah Ya'aba
 Omar Suwita sebagai Sa'ibun
 Norazizah Mohd Seh sebagai Jamilah
 Ahmad Tarmizi Mad Zin sebagai Mohd Nor
 Akhmal M.Zain sebagai Hassan
 Norizan Hashim sebagai Zainun
 Azizan Mokhtar sebagai Abu Samah
 Baby Yahya sebagai Zaleha
 Abdul Malik Abdullah sebagai Pegawai Pentadbir Daerah
 Mike Steward sebagai Mr Davis
 Steven Wang sebagai Tuck Sai
 James Ling sebagai Ling
 Norazam Zakaria sebagai Aziz
 Mohd Rashid Md Isa sebagai Said
 Saadah Fadzil sebagai Isteri Saibun
 Zambry Samad sebagai Anak Saibun
 Embong Azizah sebagai Ibu Saibun
 Low Hwee Luang sebagai Isteri Ah Yau
 Tan Mei Ling sebagai Mei Ling Anak Ah Yau

Pelakon tambahan 
Anggota PDRM telah diberikan tanggungjawab melakonkan watak masing-masing dalam filem ini:

Anggota  Polis Persekutuan Tanah Melayu yakni anggota polis Bukit Kepong
 PPP Latifi Ahmad sebagai MM 7645 Yusof Bin Rono
 Insp Zainal Abidin Mohd sebagai OCPD Pagoh (J.J. Raj)
 Inspektor Fauzy Abu Bakar sebagai MM/T 3472 Ahmad Bin Khalid
 Koperal Mohd Kurdi Ismail sebagai MM 9136 Hassan Bin Othman
 Koperal Shukor Daud sebagai MPC 37 Abu Bakar Bin Daud
 Koperal Abdul Ghani Abdul sebagai MM 5674 Abu Bin Mohd Ali
 Koperal Abdullah Jabar sebagai A/P 2127 Osman Yahya
 Konstabel Marsat Jidin sebagai Koperal 7068 Mohd Yassin Bin Haji Abdul Wahab
 Konstabel Sukarman Selamat sebagai MM 3933 Hamzah Bin Ahmad
 Konstabel Talib Janggi sebagai MM/T 3795 Jaffar Bin Arshad
 Konstabel Mat Saad sebagai MPC 60 Ibrahim bin Adam
 Konstabel Mohd Jan Katan sebagai MPC 68 Awang bin Ali
 Konstabel Malek Baba sebagai MPC 181 Basiron bin Adam

Pengganas Komunis
 Sarjan Ng Thin Hong sebagai Lee Tuan
 Konstabel Chong Yun Fook sebagai Kwan Pin
 Konstabel Lam Seng Lan sebagai Wing Chan
 Konstabel Looi Thye Choe sebagai Chin Siang
 Konstabel Seah Lai Soon sebagai Chan Fei
 Konstabel Abdul Ghani Wahid sebagai Leman
 Konstabel Mohd Yatim sebagai Komunis Melayu
 Konstabel Abdul Ghani Mohd Yusoff sebagai Komunis Melayu
 Konstabel Yahya Nordin sebagai Komunis Melayu

Penduduk Kampung Bukit Kepong
 Koperal Tham Chen Yao sebagai Ah Yau
 Konstabel Lee Seng Chong sebagai Ah Siah
 Konstabel Wanita Wong Chen Chu sebagai Anak Ah Siah

Kru filem 
 Penolong Pengarah- A. Rahim
 Inspektor Fauzy Abu Bakar-Penasihat Teknikal
 PPP Latifi Ahmad-Penasihat Teknikal
 Penolong Jururakam Audio-Ahmad Tajudin
 Penolong Jururakam Audio-Azmi Mohd Nor
 Penolong Jurukamera-Ed Rizal
 Pengubah Lagu-Inspektor Abu Bakar Long
 Pengarah Muzik-PPP Alias Arshad
 Penyunting Filem-Johari Ibrahim
 Penolong Penyunting Filem-Mariam Ibrahim
 Jururakam Audio- Peter Lim
 Jururakam Audio- Zulkifli Salleh
 Jurukamera-S.Mohan
 PPP Yusof Ariffin-Pengarah Penataan Seni & Pereka Set
 PPP Zakaria Mohammad-Pereka Set

Produksi 
Pengarah, penerbit dan pelakon utama filem ini, Jins Shamsuddin menjelaskan bahawa filem ini dilakukan berdasarkan fakta sejarah dengan kerjasama Polis Diraja Malaysia dan Ketua Polis Negara, Tun Hanif Omar. Dia turut menemu bual pengganas komunis yang menyerah diri selepas insiden serangan di balai polis berkenaan serta penduduk kampung Bukit Kepong. Sebelum pembikinan filem itu, keluarga Mohamad Indera ada berjumpanya dan meminta supaya tidak terlalu menonjolkan kejahatan anggota PKM itu.

Anugerah dan pencalonan

Lihat juga 
 Peristiwa Bukit Kepong
 Bukit Kepong
 Polis Diraja Malaysia
 Parti Komunis Malaya
 Pasukan Polis Hutan

Rujukan

Pautan luar 
 
 Bukit Kepong di panggilanpertiwi.catsboard.com
 Bukit Kepong di Telegra.ph

Bukit Kepong
Filem patriotik
Filem bahasa Melayu
Filem arahan Jins Shamsuddin